KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2024. május 29-i ülésére)


TÁRGY:	A KISKŐRÖS 0511/1 HRSZ-Ú INGATLAN TULAJDONJOG ÁTRUHÁZÁSA ADÁSVÉTEL ÚTJÁN SZITA MÁRK ÉS SZITA MARTIN RÉSZÉRE 


Szita Márk és Szita Martin kiskőrösi lakosok vételi szándéknyilatkozatot nyújtottak be Kiskőrös Város Önkormányzatához (a továbbiakban: Önkormányzat) az Önkormányzat kizárólagos tulajdonában lévő, üzleti vagyonát képező Kiskőrös, külterület 0511/1 hrsz-on nyilvántartott (természetben: 6200 Kiskőrös, Ökördi 57. „felülvizsgálat alatt”), kivett tanya művelési ágban lévő, 1043 m2 alapterületű ingatlan (a továbbiakban: Ingatlan) megvásárlása tárgyában. Az Önkormányzat tulajdonát kizárólag a földterület képezi, az Ingatlanon álló építmény az ingatlan-nyilvántartásban külön helyrajzi szám (Kiskőrös, külterület 0511/1/A hrsz) alatt nyilvántartott ingatlan, melynek a kérelmezők a tulajdonosai. Az építmény tulajdonosait az ingatlan-nyilvántartásba bejegyzett földhasználati jog illeti meg.   

Az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet 12. § (4) bekezdés b) pontja alapján a nettó 10.000.000,- Ft egyedi értéket el nem érő vagyont értékesíteni versenytárgyalás kiírása nélkül, a nemzeti vagyonról szóló 2011. évi CXCVI. törvényben foglaltak figyelembevételével lehet. Az értékesítésre kijelölésről a polgármester, a tulajdonjog átruházás szerződésben foglalt feltételeinek elfogadásáról a Képviselő-testület dönt. 
Fentiek alapján a Kiskőrös 0511/1 hrsz-on nyilvántartott ingatlan értékesítésre történő kijelölése megtörtént.

Az ingatlanforgalmi szakértő által készített szakértői vélemény alapján az Ingatlan jelenlegi piaci forgalmi értéke 600.000,- Ft. Az Ingatlan területi elhelyezkedése az előterjesztés mellékletét képezi.

A mező- és erdőgazdasági földek forgalmáról szóló 2013. évi CXXII. törvény (a továbbiakban: Földforgalmi tv.) 5. § 25. pontja alapján az Ingatlan a Földforgalmi tv. hatálya alá tartozik, ezért az adásvételi szerződést a Földforgalmi tv. 21. § (1c) bekezdése alapján a föld fekvése szerint illetékes települési önkormányzat jegyzője hirdetményi úton közöli a törvényen vagy a megállapodáson alapuló elővásárlási jog jogosultjaival.

A fentiekre tekintettel javaslom, hogy a Képviselő-testület a határozat-tervezetben foglaltak szerint döntsön.


Kiskőrös, 2024. május 17. 


	Domonyi László sk.
	polgármester

HATÁROZAT-TERVEZET


Kiskőrös Város Önkormányzatának Képviselő-testülete

1. hozzájárul a Kiskőrös Város Önkormányzata üzleti vagyonát képező, Kiskőrös külterület 0511/1 hrsz-on nyilvántartott, 1043 m2 alapterületű, kivett tanya művelési ágban lévő ingatlan (terméseztben földterület) tulajdonjogának átruházásához - a határozat-tervezet mellékletét képező adásvételi szerződésben foglalt feltételekkel - Szita Márk és Szita Martin kiskőrösi lakosok részére 600.000,- Ft vételárért.  

2. felhatalmazza a polgármestert a határozat-tervezet mellékletét képező adásvételi szerződés aláírására, az ahhoz kapcsolódó egyéb jognyilatkozatok megtételére, valamint a tulajdonjog ingatlan-nyilvántartásba történő átjegyeztetésére.

3. egyetért azzal, hogy a tulajdonjog átruházással összefüggő valamennyi költség a vevőket terheli. 


Felelős: 	polgármester
Határidő: 	azonnal







